钦定古今图书集成/明伦汇编/氏族典/第337卷 > 刘文裕
## 钦定古今图书集成/明伦汇编/氏族典/第337卷 > 刘文裕

按《宋史刘文裕传》，“文裕，字以宁，保州保塞人。祖正，晋
幽州营田使。父审奇，武牢关使。审奇三子，长文远，建
隆中与并人战万善而没。次即文裕，开宝四年起家
补殿直。太宗在藩邸，多得亲接。太平兴国二年，擢为
内弓箭库副使，出为秦陇巡检，后迁军器库使。雍熙
初，徙屯三交，加领顺州团练使。会李继迁寇边，命文”
裕代田仁朗，继迁等遁去。从潘美北征，坐陷失骁将
杨业，削籍配隶登州。岁馀，召还，为右领军卫大将军，
迁容州观察使，出为镇州兵马部署。端拱元年卒。